mcserv(8)

НАЗИВ
mcserv - Сервер датотека Поноћног наредника.

УПОТРЕБА
mcserv [-diqvf] [-p бројпорта]

ОПИС

mcserv је серверски програм за мрежни систем датотека Поноћног наредника. Он обезбеђује приступ домаћиновом систему датотека за клијенте који користе Поноћни систем датотека (за сада је то само управитељ датотека Поноћног наредника).

Ако је програм покренут са администраторским привилегијама, програм ће покушати да преузме резервисани порт, а иначе ће користити порт 9876.

Ако је на систему покренут програм за мапирање портова, онда ће порт у њему бити регистрован, и самим тим ће се клијенти повезивати на исправни порт. Ако систем нема покренут програм за мапирање портова, онда би требало ручно задати порт преко избора -p (погледајте доле).

ИЗБОРИ

-d  Налаже програму да постане демон; обај прекидач би требало користити у случају да покрећете програм из једног од системских датотека за покретање. Овај прекидач ће наложити програму да рукује са произвољно много долазећих захтева поделом процеса за сваког клијента.

-q  Тихи режим.

-p  Налаже серверу да слуша на заданом порту portnum .

-f  Дозвољава потврду исправности корисничког имена и лозинке FTP-а као резервну могућност ако други начини не успеју. Ово је корисно само за системе на којима ова верзија програма mcserv не подржава њихов начин провере лозинке. Локалном серверу FTP-а се обраћа уз употребу корисничког имена и лозинке. Кориснику је потврђена исправност ако сервер FTP-а прихвати понуђене информације. Користите овај избор са највећом пажњом и само уколико је то заиста неопходно.

-v  Смена брбљивог режима.

ЛИЦЕНЦА
Овај програм се расподељује под одредбама ГНУ-ове опште јавне лиценце коју је објавила Задужбина за слободни софтвер. Погледајте уграђену помоћ за детаље о Лиценци и одсуству гаранције.

ГРЕШКЕ
Овај програм тренутно користи порт 9876, а не системски безбедан порт. Ово је могући безбедносни проблем, јер га може покренути било који корисник на систему ако системски демон није покренут.

ВИДИТЕ И
mc(1), portmap(8)

Страница Поноћног наредника на Међународној мрежи:
	http://www.midnight-commander.org/

СТВАРАОЦИ
Мигел де Иказа (Miguel de Icaza) (miguel@ximian.com).